[{"text_idx": "#000000", "text": "Mae myfyrwyr yn nosbarth Astudiaethau Ffilm TGAU Blwyddyn 10 wedi bod yn gweithio gyda Steve Swindon o TAPE Community Film i gynllunio a chreu gw\u0302yl ffilm sy'n gysylltiedig a\u0302\u2019r pum ffordd at les (fel y nodwyd gan elusen Mind). Maent wedi paru pob un o\u2019r \u2018pum ffordd\u2019 a\u0302 ffilm y teimlwn sy\u2019n cynrychioli\u2019r maes llesiant hwnnw, fel a ganlyn:"}, {"text_idx": "#000006", "text": "Bydd yr w\u0302yl ffilm yn cael ei chynnal yn stiwdios a sinema TAPE dros benwythnos 8fed i 10fed Gorffennaf ac mae\u2019r digwyddiad AM DDIM. Ochr yn ochr a\u0302\u2019r 5 ffilm y byddwn yn eu dangos, bydd digwyddiadau cymunedol yn cael eu cynnal gan gynnwys ymgyrch banc bwyd, addurno crysau-t, cicio o\u2019r smotyn gyda chwaraewr o Glwb Pel-droed Bae Colwyn, a sgyrsiau gan y banc bwyd lleol ac elusen Mind. Rydym wedi bod yn hynod ffodus i sicrhau sesiwn Holi ac Ateb i\u2019r myfyrwyr gyda Dave Johns (prif actor I, Daniel Blake) a Matthew Warchus (y ffilm Pride), sy\u2019n rhoi o\u2019u hamser am ddim i gymryd rhan yn y digwyddiad."}, {"text_idx": "#000007", "text": "Meddai Eimear Teasdale, myfyrwraig, \u201cMae bod yn rhan o\u2019r ti\u0302m i greu\u2019r W\u0302yl Ffilm wedi bod yn brofiad mor anhygoel. O weld ein syniadau\u2019n dod yn fyw i recordio ein podlediad ein hunain, mae\u2019r cyfan wedi bod yn gymaint o hwyl. Rydw i wedi dysgu cymaint o sgiliau gwahanol o'r prosiect hwn ac rydw i mor ddiolchgar i fod yn rhan ohono. Dwi\u2019n methu aros i weld y cyfan yn dod yn fyw!\u201d"}, {"text_idx": "#000008", "text": "Mae hwn wedi bod yn gyfle dysgu gwych i\u2019r myfyrwyr, sydd wedi cymryd cyfrifoldeb am bob rhan o\u2019r broses gynllunio, gan gynnwys ysgrifennu a recordio hysbyseb radio a phodlediad am y digwyddiad!"}, {"text_idx": "#000009", "text": "Meddai Caitlin Bottomley, myfyrwraig, \u201cRydw i wir wedi mwynhau gweithio gyda phobl yn fy nosbarth a chlywed syniadau creadigol pawb. Rwy\u2019n meddwl bod y profiad hwn yn un anhygoel gan ei fod yn rhywbeth newydd a bydd yn hwb enfawr i'm sgiliau cymdeithasol a chyfathrebu, sydd ers COVID wedi bod braidd yn llychlyd, rwy\u2019n gyffrous iawn ac mae gweld ein logo ar ddillad ac yn cael ei ddefnyddio yn eithaf swreal. Dwi'n methu aros am Orffennaf 8fed!\u201d"}]